recursal/SuperWikiNEXT-32B huggingface dataset:
**எண்ணிமப் பூட்டு** (*digital locker*) அல்லது **இணையப்பூட்டு** (*cyberlocker*) இணைய ஊடக சேமிப்பு சேவையாகும். சேமிக்கப்படும் கோப்புகள் இசை, காணொளிகள், திரைப்படங்கள், விளையாட்டுகள் மற்றும் பிற ஊடகங்கள் அடங்கும். 2004 இல் இது விண்டோஸ் சந்தையின் ஒரு பகுதியாக மைக்ரோசாஃப்டால் பயன்படுத்தப்பட்டது. ஒரு எண்ணிமப் பூட்டுக் கோப்புப்ப்பை சேமிப்பட்டதன் மூலம் பயனர் எங்கிருந்தும் அவற்றை அணுகலாம். அவர்கள் இணைய இணைப்புகள் மூலம் அவற்றைக் காண முடியும். இச்சேவையைப் பதிவு செய்ய ஒரு பயனர் கணக்கு தேவைப்படுகிறது. இக்கணக்கு சேர்க்கைகள் இலவசமக பெறலாம்.

பயன்கள்
-------

எண்ணிமப் பூட்டு எளிய கோப்பு சேமிப்பு சேவைகளுக்கு மாற்றாக, பொதுவாக எண்ணிம விநியோகத்துக்குத் தொடர்புள்ளது. ஒரு வணிகக் கடையில் வாங்கக்கூடிய பொருட்களை போன்ற, Steam, Google Play, Amazon, இல், அமேசான், மற்றும் ஐடியூன்ஸ் உள்ளடக்கத்தை வாங்க முடியும். அது ஒரு வணிகக் கடையை போன்றது.

பதிவிறக்க / இயக்க / காண
-----------------------

எண்ணிமப் பூட்டு சேவைகளை பெரும்பாலும் பயனர்கள் திரைப்படங்கள் காண, இசை கேட்க மற்றும் விளையாட வாடிக்கையாளர்கள் ஒருங்கிணைது பயன்ப்படுத்தும் மென்பொருள் அகும்.

பதிவேற்றம்
----------

பல எண்ணிமப் பூட்டு சேவைகள் அவற்றின் உள்ளடக்கம் பதிவேற்றம் செய்ய அல்லது பயனரின் கணினியை 'ஒத்திசைவு' மேலாண்மை மென்பொருள்ளாக வழங்க அவர்களுக்கு அதற்கான ஊடக பதிவேற்றத்தைக் கொடுக்கின்றது.

மேற்கோள்கள்
-----------

1. ↑  "10 obscure Steam features that can power up your PC gaming". *PC world*. 1 செப்டம்பர் 2014 அன்று மூலம் பரணிடப்பட்டது. 29 August 2014 அன்று பார்க்கப்பட்டது.
2. ↑  Ingraham, Nathan. "Google Play Music finally lets you upload songs through the browser". *The Verge*. 29 August 2014 அன்று பார்க்கப்பட்டது.
ஆனந்தப் பையுள் என்பது நல்லோன் இறப்பை எண்ணி மற்றவர்கள் இரங்குதல். இது வாகைத் திணையின் துறைகளில் ஒன்று. இதனைப் புறப்பொருள் வெண்பாமாலை ‘கண்படை நிலை’ எனக் குறிப்பிடுகிறது. 

புறநானூற்றில் ஆனந்தப் பையுள் என்னும் துறைக் குறிப்புடன் ஐந்து பாடல்கள் உள்ளன. 

சோழன் குளமுற்றத்துத் துஞ்சிய கிள்ளி வளவன் இறந்தபோது பலர் அவனை நினைந்து உயிர் துறந்தனர். இறந்தவர்களைத் தாழியில் வைத்துப் புதைப்பது அக்கால வழக்கம். இறந்தவனுக்குத் தாழி (இக்காலத்தில் சவப்பெட்டி) செய்யும் குயவனைப் பார்த்து அவனுடன் இறந்தவர்களையும் சேர்த்துப் புதைக்க, "அவ்வளவு பெரிய தாழி உன்னால் செய்யமுடியுமா" என ஐயூர் முடவனார் பாடல் வினவுகிறது. 

சேரமான் யானைகட்சேய் மாந்தரஞ்சேரல் இரும்பொறை இன்ன நாளில் துஞ்சுவான் என கோள்நிலை கண்டு கணித்தறிந்த கூடலூர் கிழார் அவ்வாறே அவன் அந்த நாளிலேயே துஞ்சக் கண்டு வருந்திப் பாடுகிறார். 

பூதப்பாண்டியன் தேவி பெருங்கோப்பெண்டு தன் கணவனுடன் உடன்கட்டை ஏறுதல் இன்பம் எனப் பாடிகிறார். 

மாறோக்கத்து நப்பசலையார் ‘என்னை’ என்று குறிப்பிட்டுத் தன் தலைவன் ஒருவன் துஞ்சினான் எனப் பாடுகிறார். 280 சோழன் குளமுற்றத்துத் துஞ்சிய கிள்ளிவளவன், மலையமான் திருமுடிக் காரி, மலையமான் சோழிய ஏனாதி திருக்கண்ணன், வானவன், வளவன், செம்பியன், சோழர், அவியன், கபிலன் ஆகியோர் இவரது பாடல்களில் குறிப்பிடபடுகின்றனர். இவர்களில் எந்த அரசன் இறப்பினைப் பாடுகிறார் என்பது தெரியவில்லை. இவன் இறப்பால் பாணர், துடியர், கைமைக் கோலம் பூணும் மகளிர் ஆகியோர் நிலை என்ன ஆகும் என்று எண்ணிப் புலவர் நெஞ்சழிகிறார்.  மேலே குறிப்பிட்ட ஐயூர் முடவனார் பாடலைக் கொண்டு இப்பாடலில் குறிப்பிடப்படுபவன் சோழன் குளமுற்றத்துத் துஞ்சிய கிள்ளிவளவன் எனக் கொள்வது சாலும்.

காண்க
* புறநானூறு, துறைவிளக்கம்

அடிக்குறிப்பு
-------------

1. ↑  மண் கொண்ட மறவேந்தன் கண்படைநிலை மலிந்தன்று – புறப்பொருள் வெண்பாமாலை 183
2. ↑  புறநானூறு 228, 229, 246, 247, 280
3. ↑  புறம் 228
4. ↑  புறம் 229
5. ↑  புறம் 246, 247,
6. ↑  புறம் 280
**பாக்தாத் கவர்னரேட்** அல்லது **பாக்தாத் மாகாணம்** (*Baghdad Governorate*. அரபு மொழி: محافظة بغداد‎ என்று அழைக்கப்படுவது ஈராக்கின் தலைநகர மாகாணம் ஆகும். இது தலைநகர் பாக்தாத் மற்றும் அதைச் சுற்றியுள்ள பெருநகர் பகுதியையும் உள்ளடக்கியது. ஈராக்கின் 19 மாகாணங்களில் இந்த மாகாணமே பரப்பளவில் மிகச் சிறியது, ஆனால் அதிக மக்கள் தொகை கொண்டது.

விளக்கம்
--------

பாக்தாத் மாகாணம் ஈராக்கின் மிகவும் வளர்சியடைந்த பகுதிகளில் ஒன்றாகும், ஈராக்கின் பெரும்பாலான பகுதிகளை விட சிறந்த உள்கட்டமைப்பு வசதிகளைக் கொண்டதாக இது உள்ளது. ஆனால் 2003 இல் அமெரிக்கா தலைமையிலான படையெடுப்பால் மாகாணம் பெரிதும் சேதமடைந்து. இன்றும் இங்கு வன்முறைகள் தொடர்கின்றன. இது உலகில் பயங்கரவாதம் மிக உயர்ந்த அளவில் நிலவும் பகுதிகளில் ஒன்றான இங்கு, தற்கொலை குண்டுதாரிகள், கொலைக் குழுக்கள் போன்றவை இயங்கிவருகின்றன.

பாக்தாத்தில் டைக்ரிஸ் ஆற்றின் குறுக்கே குறைந்தது 12 பாலங்கள் உள்ளன. இவை நகரின் கிழக்குப் பகுதியை மேற்குப் பகுதியுடன் இணைகின்றன. மாகாணத்தின் வடகிழக்கில் பல மெசொப்பொத்தேமியாவின் சதுப்பு நிலங்கள் உள்ளன.

ஈராக்கில் அதிக மக்கள் தொகை கொண்ட பகுதி சதர் நகர மாவட்டம் ஆகும்.

மாகாண நிர்வாகம்
---------------

பாக்தாத் மாகாணமானது பாக்தாத் மாகாண சபையால் நிர்வகிக்கப்படுகிறது. பாக்தாத் மாகாண சபையின் பிரதிநிதிகள் பாக்தாத்தின் மாவட்டங்களின் கீழ் சபைகளிலிருந்து தங்கள் சக உறுப்பினர்களால் பல்வேறு மாவட்டங்களின் மக்கள்தொகை விகிதாசாரப்படி தேர்ந்தெடுக்கப்பட்டனர்.

அரசு
----

* ஆளுநர்: அத்வான் அல் அத்வானி
* மாகாண சபைத் தலைவர் (பி.சி.சி): ரியாத் அல் ஆதாத்

மாவட்டங்கள்
-----------

* அபு கிரைப்
* அதாமியா
* காதிமியா
* கார்க்
* கர்ராடா
* அல்-மதீன்
* மஹ்மூதியா
* அல்-ருசாஃபா
* சதர் நகரம்
* தாஜி
* அல்-கார்க்

நகராட்சிகள்
-----------

* அதாமியா
* கார்க்
* கரடா
* காதிமியா
* மன்சூர்
* சதர் நகரம்
* அல் ரஷீத்
* ருசாஃபா
* புதிய பாக்தாத்

சகோதரி நகரங்கள்
---------------

பாக்தாத் மாகாணமானது அமெரிக்காவின் டென்வர்-அரோரா பெருநகரப் பகுதியுடன் சகோதரி உறவு கொண்டுள்ளது.

குறிப்புகள்
-----------

1. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
2. ↑  "Gunmen open fire at Baghdad's new governor's house". *thebaghdadpost.com*. 2018-01-01 அன்று மூலம் பரணிடப்பட்டது. 2018-01-01 அன்று பார்க்கப்பட்டது.

வெளி இணைப்புகள்
---------------

* http://www.humanitarianinfo.org/
* பாக்தாத்-டென்வர் பிராந்திய கூட்டு



| * பா
* உ
* தொ
ஈராக்கின் மாகாணங்கள் |
| --- |
| 
* அன்பார்
* பாபில்
* பாக்தாத்
* பாஸ்ரா
* தி கார்
* தியாலா
* தோஹுக்
* அர்பில்
* ஹலாப்ஜா
* கர்பலா
* கிர்குக்
* மேசான்
* முத்தன்னா
* நஜாப்
* நீனவா
* காதிசிய
* சலடின்
* சுலைமானியா
* வசிட்

 | Flag of Iraq |
ஈரானின் அரசாட்சிப் பிரிவு
**தெகெசுதன்** (Dehestān, பாரசீக மொழி: دهستان‎) என்பது ஈரானின் ஆட்சிப்பிரிவுகளில் ஒன்றாகும். பொதுவாக இவை அனைத்தும் மக்கள் வாழிடங்கள் என்றே அழைக்கப்படுகின்றன. இதனைத் தமிழில்,ஓரளவு பொருள் தரக்கூடிய *ஊரக வட்டம்* எனலாம். இது சிற்றூர் அல்லது ஊர் அல்லது ஊரகம் என அழைக்கப்படுபவைகளின் தொகுதி ஆகும். இந்த வட்டத்திற்குள், பல மக்கள் வாழிடங்கள் அடங்கியிருக்கும். குறைந்த மக்கள் தொகை வாழும் நிலப்பகுதிகளுக்கு மேலேயும், பாக்ச்சு என்ற மாவட்ட நிலப்பகுதிக்கு கீழும் ஆளுகைக்கு உட்பட்டிருக்கும். 2006 ஆம் ஆண்டு எடுத்தப் புள்ளிவிவரப்படி, ஈரானில் 2,400 தெகெசுதன்கள் இருந்தன.

சொற்தோற்றம்
-----------

இந்த சொல்லின் பிறப்பிடமாக, காசுபியன் கடலுக்கு தென்கிழக்கில் அமைந்துள்ள கோர்கான் (பாரசீக மொழி: گرگان‎ [] (About this soundகேட்க) பகுதியாகக் கருதப்படுகிறது. இந்த பெயர்ச்சொல்லானது, ஈரானிய புல்வெளி மக்களான இடாய் அல்லது தகே என்ற பழங்குடி மக்களிடமிருந்து பெறப்பட்டதாக ஆய்வுகள் தெரிவிக்கின்றன. செம்மொழி அரபி, பாரசீக புவியியலாளர்களால், இந்த சொல்லானாது, ஓரளவு தெளிவற்ற முறையில் வரையறுக்கப் படுகிறது. மக்தேசு (Moqaddasī) பக். 358-59 என்பதில், இச்சொல்லானது, இருபத்தி நான்கு ஊர்களைக் கொண்ட ஊர்ப் பகுதியாக விவரித்தார். ஆடோட் அல்-ஆலத்தில் (Ḥodūd al-ʿālam) பக். 60, கம்யூ. பக். 193 என்பதில், தெகெசுதன்-இ சோர்(Dehestān-e Sor) என்று அழைக்கப்பட்டது. அதாவது, இந்த இடத்தில் மீனவர்களும், பால்கன் போன்ற நீழ்வாழ் பறவைகளை வேட்டையாடும் நபர்களின் உல்லாச வாழ்விடம் என்ற பொருள் பட அழைக்கப்பட்டது.

மேற்கோள்கள்
-----------

1. ↑  Rezvani, Babak (2014-12-19) (in en). *Conflict and Peace in Central Eurasia: Towards Explanations and Understandings*. BRILL. பன்னாட்டுத் தரப்புத்தக எண்:9789004276369. .
2. ↑
3. ↑
**தஞ்சை மறைமாவட்டம்** (இலத்தீன்:  *Tanioren(sis)*) என்பது தஞ்சாவூர் திரு இதய பீடாலயத்தைத் தலைமையகமாக கொண்டு செயல்படும் கத்தோலிக்க திருச்சபையின் மறைமாவட்டம் ஆகும். இது இந்தியாவின் தமிழ்நாட்டில் புதுவை-கடலூர் உயர்மறைமாவட்டத்தின் கீழ் அமைந்திருக்கிறது.

வரலாறு
------

* நவம்பர் 13, 1952: **மயிலாப்பூரின் சாந்தோம்** மறைமாவட்டத்தில் இருந்து தனியாகப் பிரிக்கப்பட்டு **தஞ்சை மறைமாவட்டம்** உருவானது.

சிறப்பு ஆலயங்கள்
----------------

* சிறு பேராலயம்:
	+ ஆரோக்கிய அன்னை திருத்தலப் பேராலயம், வேளாங்கண்ணி

தலைமை ஆயர்கள்
-------------

* **தஞ்சை** மறைமாவட்டத்தின் ஆயர்கள் (இலத்தீன் ரீதி)
	+ ஆயர் தேவதாஸ் அம்புரோஸ் மரியதாஸ் (ஜூன் 28, 1997 – இதுவரை)
	+ ஆயர் பாக்கியம் ஆரோக்கியசுவாமி (செப்டம்பர் 12, 1986 – ஜூன் 28, 1997)
	+ ஆயர் ராஜரத்தினம் ஆரோக்கியசாமி சுந்தரம் (பிப்ரவரி 4, 1953 – செப்டம்பர் 12, 1986)

இயேசுவின் திரு இருதய ஆண்டவர் பேராலயம் தமிழ்நாடு தஞ்சை மறைமாவட்டத்தின் முதன்மைப்பேராலயமாகும்..

தஞ்சை மறைமாவட்டம் நாகப்பட்டினத்தில் கி.பி. 1545-ஆம் ஆண்டளவில் தூய சவேரியார் மறைத்தொண்டு புரிந்தார், கி.பி. 1667-ஆம் ஆண்டுக்குப்பின் தூய அருளாந்தர் தஞ்சை மக்களிடையே மறைப்பணி ஆற்றினார் என்பனவெல்லாம் வரலாறுகள்.

தஞ்சையில் கோவா குருக்கள்
------------------------

தஞ்சைக்கு கோவா குருக்கள் எப்போது வந்தார்கள் என்பது திட்டவட்டமாக தெரியவில்லை. தமிழ் கூறும் நல்லுலகத்தாரால் போற்றிப் பாராட்டப் பெறும் வீரமாமுனிவர் தஞ்சைப் பங்குத் தந்தையாகப் பணியாற்றியுள்ளார். அதற்கு முன்பே தஞ்சை தூய வியாகுல அன்னை திருக்கோவில் கோவா குருக்களின் கண்காணிப்பில் இருந்துவந்துள்ளது. கி.பி. 1838-இல் திருத்தந்தை 16-ஆம் கிரகோரியாரின் "முல்த்தா பிரக்லாரா" என்ற திருமடலால் தஞ்சை, பத்ரொவாதோ (கோவா குருக்கள்) பொறுப்பிலிருந்து மறை பரப்புப் பேராயத்தின் பொறுப்புக்கு மாற்றப்பட்டது. 1843 வரை பாரீஸ் அயல் நாட்டு மறைபரப்புக் குருக்கள் தஞ்சையில் பணியாற்றியுள்ளனர்.1843-இல் வெட்டாறுக்கு வடக்கே உள்ள பகுதி மதுரை மண்டலத்தைச் சார்ந்த சேசு சபைக் குருக்களிடமும் ஒப்படைக்கப்பட்டது.

1843-ஆம் ஆண்டில் அருட்திரு கிளாடுபேடின் சே.ச. அடிகளார் தஞ்சைப் பங்குத்தந்தயானார். அது மதக் கலவரங்கள் நடைபெற்ற காலம் அதனால் தஞ்சையில் பணியாற்ற இயலாததால் பள்ளியேறி, வல்லம், கூனம்பட்டி, பரக்குடி ஆகிய இடங்களில் அவர் மறைத்தொண்டு புரிந்தார்.

பட்டுக்கோட்டை, பாதிரிக்குடி ஆகிய இடங்களுக்கும் அருட்திரு கிளாடுபேடின் அடிகளார் பொறுப்பேற்க வேண்டியிருந்ததால், அப்போதைய துணைப்பங்குத் தந்தை அருட்திரு.திரிங்க்கால் அடிகளார் தஞ்சை பங்குப் பணிகளைச் செய்துவந்தார். அவர் தந்த தகவலின்படி 1849-ல் தஞ்சையைச் சுற்றி 2500 கத்தோலிக்கர் இயேசு சபையினரின் பார்வையிலும், 1000 பேர் கோவா குருக்களின் கண்காணிப்பிலும் இருந்தனர். 

விவிலியத்தின் புதிய ஏற்பாட்டைத் தமிழில் முதல் முதலாக மொழிபெயர்த்தவர் திரிங்க்கால் அடிகளார் என்பது குறிப்பிடத்தக்கது.

மேலும் காண்க
------------

* சென்னை-மயிலை உயர்மறைமாவட்டம்
* மதுரை உயர்மறைமாவட்டம்

ஆதாரங்கள்
---------

* Giga-Catholic Information
* Catholic Hierarchy
* தஞ்சை மறைமாவட்டத்தின் இணையதளம் பரணிடப்பட்டது 2007-10-14 at the வந்தவழி இயந்திரம்
**பாங்கயான் மலைகள்** (*Pangaion Hills*, கிரேக்கம்: Παγγαίο‎  ; பண்டைக் கிரேக்கம்: Καρμάνιον ) என்பது கிரேக்கத்தில் உள்ள ஒரு மலைத் தொடர் ஆகும். இது கவாலாவிலிருந்து தோராயமாக 40 கி.மீ. தொலைவில் உள்ளது. இதில் மிக உயர்ந்த சிகரம் 1,956 மீ கொண்ட **கூத்ரா** சிகரம் ஆகும். இதன் தெற்கே ஏஜியன் கடலும், வடக்கே பிலிப்பி - கவாலா சமவெளிகளும் உள்ளன. இந்த மலைத்தொடரின் ஒரு பகுதி செர்ஸ் பிராந்திய அலகின் தென்கிழக்கு பகுதியிலும், கவாலா பிராந்திய அலகின் வடமேற்கு பகுதி மலைகளின் பெரும் பகுதியையும் உள்ளடக்கியதாக உள்ளது.

உதுமானிய துருக்கியர்கள் இந்த மலைகளை *Pınar Dağ* ("ஸ்பிரிங் மவுண்ட்") என்று அழைத்தனர். இந்த மலைகளின் ஸ்லாவிக் பெயர் *குஷ்னிட்சா* (Кушница) அல்லது *குஷினிட்சா* (Кушиница) என்பதாகும்.

விளக்கம்
--------

 பாங்காயோனின் தோற்றம். சு 1500 மீ
இந்த மலைகள் பண்டைய நகரமான பிலிப்பியிலிருந்து ஒரு வளமான சமவெளியின் எதிர்ப்பக்கமாக அமைந்துள்ளன. அவை பழங்கால நாடான சின்டிசில், ஸ்ட்ரூமா, சிரோபோடாமோஸ் ஆறுகளுக்கு இடையில் அமைந்துள்ளன. மேலும் மற்றும் ஓரியண்டல் பிளேன் மற்றும் கசுகொட்டை மரம் போன்றவை நிறைந்ததாய் உள்ளது. பங்காயோன் மலைகளில் உள்ள நிகிசியானி, பாலையோச்சோரி போன்ற நகரங்கள் வேளாண் சார்ந்தவை. இங்கு முக்கியமாக தானியங்கள், புகையிலை போன்றவை பியிரிடப்படுகின்றன. மலைகளில் உள்ள ஒரு சிகரத்தில் பழங்கால ஒரு கோட்டையகத்தின் இடிபாடுகள் உள்ளன. இம்மலைப்பகுதியில் பழங்காலத்தில் தங்கமும் வெள்ளியும் வெட்டப்பட்டன. ஏதெனியன் சர்வாதிகாரி பிசிசுட்ரேடசு நாடு கடத்தப்பட்டபோது இம்மலைக்கு அருகில் குடியேறினார். இப்பகுதியில் கிடைத்த ஏராளமான தங்கமும் வெள்ளியும்தான் ஏதெனியர்களை 465 இல் ஒன்பது சாலைகள் ( *என்னியா ஹோடோய்* ) என்று அழைக்கப்படும் பகுதியில் குடியேற்றம் ஒன்றை உருவாக்க தூண்டியது. குடியேறிகள் அருகிலுள்ள திரேசியர்களால் படுகொலை செய்யப்பட்டனர். அதனால் குடியேற்றம் கைவிடப்பட்டது. இருப்பினும் ஏதெனியர்கள் ஆம்ப்பிபோலிசில் உள்ள தங்கள் குடியேறிகளுடன் அப்பகுதிக்கு திரும்பினார்கள்.

பண்டைய கிரேக்க மற்றும் இலத்தீன் தரவுகளில் பங்கேயன் அடிக்கடி குறிப்பிடப்படுகிறது. இது வெள்ளி, தங்க சுரங்கங்களுக்கும், கப்பல் கட்டும் மரம் மற்றும் டயோனிசசுவின் ஆரக்கிள் போன்றவைக்கும் பிரபலமானது. 

இந்த மலைத்தொடரின் பெயரால் பங்காயோ நகராட்சிக்கு பெயர் சூட்டப்பட்டது. மேலும் நகராட்சியின் தலைமையகம் எலிஃப்தெரூபோலி ஆகும்.

குறிப்புகள்
-----------

1. ↑  "Europe Ultra-Prominences: peaklist.org".
2. ↑  D. C. Samsaris, *Historical Geography of Eastern Macedonia during the Antiquity* (in Greek), Thessaloniki 1976 (Society for Macedonian Studies), pp. 15, 36–41 (digitized version பரணிடப்பட்டது 2017-04-24 at the வந்தவழி இயந்திரம்). ISBN 960-7265-16-5

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| புவிசார் | 
* Pleiades

 |
**ஆனந்த் இன்ஸ்டிடியூட் ஆப் ஹையர் டெக்னாலஜி** (Anand Institute of Higher Technology) என்பது இந்தியாவின், தமிழ்நாட்டின், சென்னை, கேளம்பாக்கத்தில் அமைந்துள்ள ஒரு பொறியியல் கல்லூரி ஆகும். இக்கல்லூரியானது டி. கலசலிங்கத்தால் நிறுவப்பட்டது. இது கலசலிங்கம் பல்கலைக்கழகத்தின் சகோதரி நிறுவனம் ஆகும். இந்த நிறுவனத்திற்கு டி. கலசலிங்கத்தின் மனைவி திருமதி. கே. ஆனந்தம் அம்மாள் பெயர் இடப்பட்டுள்ளது. இக்கல்லூரியில் ஆறு துறைகளில், இளங்கலை பொறியியல் படிப்புகளை வழங்கப்படுகின்றன, 2012-2013 ஆம் ஆண்டில் ஆனந்த் ஸ்கூல் ஆப் ஆர்க்கிடெக்சர் நிறுவப்பட்டது. மாணவர்களுக்கும், மாணவிகளுக்கும் தனித்தனி விடுதி வசதிகள் வழங்கப்படுகின்றன. போக்குவரத்து வசதியானது இங்கு உள்ள 40 பேருந்துகளால் வழங்கப்படுகின்றன. இந்த பேருந்துகள் சென்னையின் கிட்டத்தட்ட அனைத்து பகுதிகளுக்கும் சென்றுவருகின்றன. 

இந்த கல்லூரியில் 1500 பேர் அமரக்கூடிய முதன்மை விளையாட்டு அரங்கமும், 150 பேர் அமரக்கூடிய ஒரு சிறிய விளையாட்டு அரங்கமும் உள்ளது. இரண்டு விளையாட்டு அரங்கங்களும் குளிர்சாதன வசதியைக் கொண்டுள்ளன.

வெளி இணைப்புகள்
---------------

* அதிகாரப்பூர்வ இணையதளம்
**தெக்கேபட்டு ராமன் கேசவன்** (Thekkepat Raman Kesavan) இந்தியாவைச் சேர்ந்த ஒரு வாகனப் பொறியாளர் ஆவார். பேச்சாளராகவும் தேசிய மற்றும் பன்னாட்டு மேடையில் ஒரு வழிகாட்டியாகவும் இயங்கி வருகிறார். சென்னை தொழில் வர்த்தக சபையின் தேர்ந்தெடுக்கப்பட்ட தலைவராகவும் உள்ளார்.   இந்திய வர்த்தகம் மற்றும் தொழில்துறை கூட்டமைப்பின் தேசிய விவசாயக் குழுவின் தலைவராகவும் செயல்படுகிறார்.

கல்வி மற்றும் தொழில்
--------------------

கேசவன் சென்னைப் பல்கலைக்கழகத்தில் பொறியியல் படித்தார். மும்பை பல்கலைக்கழகத்தில் மேலாண்மை படிப்பில் தங்கப் பதக்கம் பெற்றார். இந்திய மேலாண்மை நிறுவனங்கள் மற்றும் சிம்பயோசிசு பன்னாட்டுப் பல்கலைக்கழகம் ஆகியவற்றில் வருகை ஆசிரியராக கற்பிக்கிறார்.

தெ. ரா.கேசவன், கிளின்டன் அறக்கட்டளை மற்றும் அமெரிக்க-இந்திய வர்த்தக மன்றம் ஆகியவற்றுடன் விவசாய ஒத்துழைப்புக் கொள்கை வகுப்பில் நெருக்கமாகப் பணியாற்றியுள்ளார்.  

இந்திய வாகன ஆராய்ச்சி சங்கத்தின்  ஆளும் குழுவின் உறுப்பினராகவும், **ஐக்கிய நாடுகளின் மனிதக் குடியிருப்புச் செயல் திட்டத்தின் இ**யக்குநராகவும் உள்ளார். 

2012 ஆம் ஆண்டு மே மாதத்தில் கேசவன் "இழுவை இயந்திரம் மற்றும் இயந்திரமயமாக்கல் சங்கத்தின்" தலைவராக நியமிக்கப்பட்டார்.   2013 ஆம் ஆண்டில் கேசவன் போலோக்னா என்ற வேளாண்மை அமைப்பில் உறுப்பினரானார். 

இழுவை இயந்திரங்கள் மற்றும் பண்ணை உபகரணங்கள் நிறுவனத்தின் குழுமத் தலைவராகவும் முதன்மை இயக்கு அலுவலராகவும் பொறுப்பு வகிக்கிறர்.  அவர் பல்வேறு தொழில் அமைப்புகள் மற்றும் அரசாங்க குழுக்களில் இழுவை இயந்திரங்கள் மற்றும் பண்ணை உபகரணங்கள் நிறுவனத்தைப் பிரதிநிதித்துவப்படுத்துகிறார்.  

2022 ஆம் ஆண்டில் தெ. ரா. கேசவன் சென்னை தொழில் வர்த்தக சபையின் தலைவராக தேர்ந்தெடுக்கப்பட்டார்.

மேற்கோள்கள்
-----------

1. ↑  Kabirdoss, Yogesh. "Madras Chamber of Commerce and Industry gets new office-bearers | Chennai News - Times of India". *The Times of India* (ஆங்கிலம்).
2. ↑  "The Madras Chamber of Commerce & Industry". *www.madraschamber.in*.
3. ↑  "FICCI". *ficci.in*.
4. ↑  "TMA appoints T R Kesavan as President, Avinash Patankar as VP at AGM". *Indiainfoline.com* (ஆங்கிலம்).
5. ↑  "USIBC concludes 'Agriculture Modernization Mission to India'". *ANI News* (ஆங்கிலம்).
6. ↑  "West Coast Digital Summit" (கேட்டலான்). US-India Business Council.
7. ↑  "The Automotive Research Association of India" (PDF). *ARAI India*.
8. ↑  "Tractor Manufacturers Association". *www.tmaindia.in*.
9. ↑  "Interview with T.R. Kesavan". *MotownIndia.com* (ஆங்கிலம்).
10. ↑  Sally, Madhvi. "Expected good harvest seen boosting demand for tractors and harvesting machines". *The Economic Times*.
11. ↑  "Club of Bologna: a world TASK-FORCE on strategies for the Development of Agricultural Mechanisation". *www.clubofbologna.org*.
12. ↑  "CII Southern Region". *www.cii.in*. 2022-09-23 அன்று மூலம் பரணிடப்பட்டது. 2022-09-23 அன்று பார்க்கப்பட்டது.
13. ↑  "TAFE4". *thehinduimages*. 2022-09-23 அன்று மூலம் பரணிடப்பட்டது. 2022-09-23 அன்று பார்க்கப்பட்டது.
14. ↑  "Mr TR Kesavan, Chair, FICCI National Agriculture Committee & Group President" (ஆங்கிலம்). FICCI.
15. ↑  "T R Kesavan elected President, MCCI; Ramkumar Shankar Vice-Prez - Times of India". *The Times of India* (ஆங்கிலம்).
**ஆனந்தவாடி** (ஆங்கிலத்தில் : Anandavadi) என்பது தமிழ்நாட்டின் அரியலூர் மாவட்டம், செந்துறை வட்டத்தில், உள்ள ஒரு கிராமமாகும்.

நிகழ்வுகள்
----------

இவ்வூரில் சுமார் முப்பது ஆண்டுகளுக்கு முன்பு ஜம்பத்திரெண்டு விவசாயிகளிடம் நிலம் கையகப்படுத்தப்பட்டு, அரசு சுண்ணாம்புக்கல் சுரங்கம் அமைக்கப்பட்டு, சுண்ணாம்பு ஆலை இயங்கி வருகின்றது. அப்போது அதர்க்கு நிலம் கொடுத்தவர்களின் குடும்பத்தில் ஒருவருக்கு ஆலையில் வேலை தருவதாக ஆலை நிர்வாகத்தினர் உறுதியளித்தனர். ஆனால், இதுவரை யாருக்கும் அவர்கள் வேலை வழங்கவில்லை. எனவும் மேலும் அங்கு பணிபுரியும் பணியாளர்களுக்கு பணி நிரந்தரமாக்கப்பட வேண்டும் எனவும். நிலம் வழங்கிய கிராமமக்கள் மாவட்ட ஆட்சித் தலைவரிடம் மனு அளித்தனர். மேலும் இவ்வூரில் வாடிகருப்பு என்று அழைக்கப்படும் ஆனந்தவாடி கருப்பசாமி கோயில் இக்கிராமக் காவல் தெய்வங்களுள் ஒன்றாக இவ்வூர் மக்களால் வழிபட்டு வருகின்றனர்.

மக்கள்வகைப்பாடு
---------------

இந்திய மக்கள் தொகை கணக்கெடுப் பின்படி 2011 ஆம் ஆண்டிற்கான கணக்கெடுப்பு அறிக்கையின்படி 4262 பேர் இங்கு வசிக்கின்றார்கள். இவர்களில் 2108 பேர் ஆண்கள், 2154 பேர் பெண்கள் ஆவார்கள். ஆனந்தவாடி கிராம மக்களின் சராசரி கல்வியறிவு 65.28 % ஆகும். மக்கள் தொகையில் ஆறு வயதுக்குட்பட்ட ஆண் குழந்தைகள் 273, பெண் குழந்தைகள் 219, ஆவார்கள்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  ஆனந்தவாடியில் சுண்ணாம்பு ஆலை -- தமிழில்
4. ↑   2011-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை-- ஆங்கிலத்தில்
**மர்லோன் ஜேம்ஸ்** (Marlon James 24, நவம்பர், 1970) என்பவர் ஜமைக்கா நாட்டைச் சேர்ந்த எழுத்தாளர் மற்றும் புதின ஆசிரியர். 2015 ஆண்டுக்குரிய புக்கர் பரிசு இவருக்கு வழங்கப்பட்டது. அமெரிக்கா மினியாபோலிஸ் என்னும் நகரில் வசித்து வருகிறார்

ஜமைக்காவில் கிங்ஸ்டனில் பிறந்த மர்லோன் ஜேம்ஸ் மேற்கிந்தியத் தீவுகள் பல்கலைக் கழகத்தில் இலக்கியம் படித்துப் பட்டம் பெற்றார்.

மினசோட்டாவில் உள்ள மான்செஸ்டர் கல்லூரியில் இலக்கியம் பயிற்றுவித்து வருகிறார். "எ பிரிப் ஹிஸ்டரி ஆப் செவன் கில்லிங்ஸ்" என்ற புதினத்திற்காகப் புக்கர் பரிசு இவருக்கு வழங்கப்பட்டது. புக்கர் பரிசு மட்டுமல்லாது பிற விருதுகளும் பெற்றுள்ளார்.

எழுதிய புதினங்கள்
-----------------

ஜான் குரோஸ் டெவில் (2005)

தி புக் ஆப் நைட் விமன் (2009)

எ பிரிப் ஹிஸ்டரி ஆப் செவன் கில்லிங்ஸ் (2014)

மேற்கோள்
--------

1. ↑  "Man Booker Prize for Fiction Winner: A Brief History of Seven Killings by Marlon James" பரணிடப்பட்டது 2018-10-19 at the வந்தவழி இயந்திரம், LiteraryFestivals.co.uk, 14 October 2015.
2. ↑
3. ↑  Marlon James, "From Jamaica to Minnesota to Myself", *The New York Times*, 10 March 2015.
4. ↑  Kimberley Richards, "Marlon James Becomes First Jamaican Winner Of Booker Prize", *Huffington Post* – Arts & Culture, 14 October 2015.
5. ↑
**மக்கள் இயக்கம்** தமிழ்நாட்டில் செயல்படும் ஒரு அரசியல் அமைப்பு/கட்சி ஆகும். இது திரைப்பட நடிகர் விஜயால் தொடங்கப்பட்டது. சூலை 2009இல் தனது நற்பணி/ரசிகர் மன்றங்களை மக்கள் இயக்கம் என்ற அமைப்பாக விஜய் மாற்றினார். இதற்கு ஒரு ஆண்டு முன்னரே தனது ரசிகர் மன்றங்களுக்கென தனியே ஒரு கொடியினை அறிமுகப்படுத்தியிருந்தார். விஜயின் தந்தை தமிழ்த் திரைப்பட இயக்குனர் எஸ். ஏ. சந்திரசேகர் இக்கட்சியின் முக்கிய நிருவாகிகளுள் ஒருவராக உள்ளார். 2010 ஆம் ஆண்டில் விஜயின் காவலன் திரைப்படம் வெளிவர திராவிட முன்னேற்றக் கழகம் (திமுக) தடை செய்வதாகக் குற்றம் சாட்டி, அண்ணா திராவிட முன்னேற்றக் கழகத்துடன் ஒருங்கிணைந்து திமுக அரசை தாக்கி வந்தது மக்கள் இயக்கம். பெப்ரவரி 2011இல் தமிழக மீனவர்கள் மீது இலங்கைக் கடற்படையினரின் தாக்குதல்களைக் கண்டித்து, நாகப்பட்டினத்தில் மக்கள் இயக்கம் தனது முதல் அரசியல் கூட்டத்தை நடத்தியது. 2011 சட்டமன்றத் தேர்தலில் அதிமுக கூட்டணியில் இடம் பெற்றது.

மேற்கோள்கள்
-----------

* மக்கள் இயக்கம் தொடங்கிய விஜய்
[*தொடர்பிழந்த இணைப்பு*]
* Actor Vijay to launch party பரணிடப்பட்டது 2010-12-06 at the வந்தவழி இயந்திரம்
* Vijay draws huge crowds பரணிடப்பட்டது 2011-02-26 at the வந்தவழி இயந்திரம்
* TNN Will enter politics,says Vijay
**மர்மோட்** (*Marmot*) என்பவை மர்மோட் பேரினத்தில் கொறிணி இனத்தைச் சேர்ந்த பெரிய அணில் ஆகும். இவ்வினத்தில் 15 வகைகள் உள்ளன. இவற்றுள் சில மலைப்பகுதிகளில் குறிப்பாக ஆல்ப்ஸ் மலை, வட அபென்னைன் மலை, கார்பத்தீய மலைகள், தத்ரா மலைகள் மற்றும் ஐரோப்பா மற்றும் வடமேற்கு ஆசியாவில் பைரெனீசு மலைகளிலும் காணப்படுகின்றன. மேலும் சில வகைகள் வட அமெரிக்காவின் ராக்கி மலைத்தொடர், கருமலைகள், காஸ்கேடு மலைகள், பசிபிக் மலைகள் மற்றும் சியெரா நெவடா ஆகிய பகுதிகளில் காணப்படுகின்றன. இந்தியாவின் லடாக் பகுதியிலும் பாக்கிஸ்தானின் தியோசாய் தேசியப்பூங்காவிலும் சில வகைகள் காணப்படுகின்றன. சில வட அமெரிக்கப் புல்வெளிப் பிரதேசங்களிலும் யுரேசியப் புல்வெளிகளிலும் பரவி வாழ்கின்றன. இதே போன்ற அளவு மற்றும் உருவ ஒற்றுமையுள்ள ஓர் உயிரினம் தரை நாய் ஆகும். ஆனால் அது மர்மோட் இனத்தைச் சேர்ந்ததல்ல.

வாழ்க்கை
--------

பொதுவாக மர்மோட்டுகள் புதர்களிலும் தரைகளில் வளை அமைத்து வாழும் விலங்காகும். மஞ்சள் வயிற்று மர்மோட்டுகள் பாறைக்குவியல்களுக்கிடையேயும் வாழும். இவை குளிர்காலங்களில் மூன்று மாதங்கள் நீண்ட துயிலுக்கு ஆட்படும். மர்மோட்டுகள் சமூகமாகக் கூடி வாழும் விலங்குகள் ஆகும். ஆபத்துகள் ஏதேனும் தென்படின் இவை தங்களுக்கிடையே ஒலி எழுப்பி மற்ற மர்மோட்டுகளை எச்சரிக்கும். இவை புற்கள், பழங்கள், மரப்பாசிகள், பாசிகள், வேர்கள் மற்றும் பூக்களை உண்ணும் தாவர உண்ணிகளாகும்.

உடல் அமைப்பு
------------

இவ்வகைக் கொறிணிகள் வகைக்கேற்ப நீண்டும் பளுவானதாயும் இருக்கும். சாதாரணமாக இவற்றின் எடை 3 முதல் 7 கி.கி வரை(6.6 முதல் 15.4 பவுண்டுகள்) இருக்கும். இவை குளிர் பிரதேசங்களுக்கேற்ற வாழ் தகவமைப்பு கொண்டவை. உடல் மற்றும் காது முழுவதும் மயிர் மூடிக் காணப்படும். இவற்றின் சிறிய கால்கள் மற்றும் வலுவான நகங்கள் வளை தோண்டுவதற்கு உதவும். முழு உடலும் 30 முதல் 60 செ. மீ (11.8 டொ 23. 6 அங்குலம்) நீளம் கொண்டவை. இதன் வால் மட்டும் 10 செ.மீ முதல் 25 செ.மீ வரை இருக்கும். இதன் உடல் முழுதும் உள்ள நீண்ட அடர்ந்த மயிரானது நீண்ட நார் போன்று மஞ்சள் கலந்த பழுப்பு நிறத்தில் காணப்படும். பழுப்பு, செம்பழுப்பு, கருப்பு மற்றும் சாம்பலும் வெண்மையும் கலந்த நிறங்களிலும் இருக்கும்.

மேற்கோள்கள்
-----------

விக்கிமீடியா பொதுவகத்தில்,  
 ***மர்மோட்***   
என்பதின் ஊடகங்கள் உள்ளன. 

1. ↑  Thorington, R. W. Jr. and R. S. Hoffman. (2005). "Family Sciuridae". *Mammal Species of the World: A Taxonomic and Geographic Reference*, pp. 754–818. D. E. Wilson and D. M. Reeder, eds. Johns Hopkins University Press, Baltimore.
2. ↑  The Editors of Encyclopædia Britannica. "Marmot- Rodent". மே 4, 2015 அன்று பார்க்கப்பட்டது.
**ஸெர்யோஷா** ((உருசியம்: Серёжа, 1955) சோவியத் நூலாசிரியை வேரா பானோவா எழுதிய நூல். ஸெர்யோஷா எனும் ஆறு வயதுள்ளச் சிறு பையனைச் சுற்றி அமைந்து, அவனுக்கும் அவனது புதிய தந்தைக்கும் இடையே அரும்பும் நேசத்தைக் கூறும் இக்குறுநாவல் குழந்தைகளுக்காக அல்லாமல் பெரியவர்களுக்காக, பெரியவர்கள் குழந்தைகளின் உலகைப் புரிந்து கொள்வதற்காக எழுதப்பட்டது. இந்த நாவலின் திரைவடிவம் 1960 ஆம் ஆண்டில் கார்லோவி வாரீ எனும் இடத்தில் நடைபெற்ற சர்வதேசத் திரைப்பட விழாவில் ’படிக பூமியுருண்டை’ எனும் முதல் பரிசைப் பெற்றது.

கதைச் சுருக்கம்
---------------

கதை முழுவதும் சிறுவர்களின் கண்ணோட்டத்தில் அவர்களது உலகம் வர்ணிக்கப்படுகின்றது. சின்னது என்று அவர்களது ஊரைப் பெரியவர்கள் கருதுவது சரி அல்ல என்றும் பெரிய நகரம் அது என்றும் ஸெர்யோஷாவும் அவனது தோழர்களும் கருதுவதில் ஆரம்பித்து, பெரியவர்கள் சூனியக்காரிகள் பற்றி புத்தகங்களில் வாசித்துக் கதை கூறிவிட்டு, அதே மூச்சில் ’சூனியக்காரிகள் இல்லை’ என்று கூறுவதால் சிறுவனுக்கு புத்தகங்கள் மீது வரும் நம்பிக்கையின்மை, போரில் வீர மரணமடைந்துவிட்டதால் தந்தையைப் பற்றி அறிந்திராத சிறுவனுக்கு தாயின் மறுமணத்தால் கிடைக்கும் தந்தையின் மீதான ஆரம்பகால சந்தேகங்கள், பின்னர் மற்றவர்களை விட புதிய தந்தையான கொரஸ்தெல்யோவ் தனது சொற்களைக் காப்பாற்றுவது, சிறுவனை பெரிய மனிதனாக அங்கீகரித்து அவனுக்கு பதில் சொல்வது ஆகியவற்றால் ஈர்க்கப்படுவது, தம்பி வரப்போகிறான் என்றதும் உடன் ஓடிவிளையாடும் சகோதரனை எதிர்பார்த்து விட்டு எடுத்ததெற்கெல்லாம் அழும் ஒரு சிறு குழந்தையாகப் புதிதாகப் பிறந்த சிறு தம்பியைக் கண்டு அடையும் ஏமாற்றம், அவனது வாழ்க்கை முறையில் அவனுக்கே உண்டான சிரமங்கள் என்று கதை விரிகின்றது.

வேலை மாறுதல் காரணமாக குடும்பத்துடன் வேறு ஊர் மாற வேண்டிய கட்டாயத்திலிருக்கும் தந்தையும் தாயும், தனது குறும்புத்தனங்களால் அடிக்கடி உடல்நலக்குறைவு அடையும் சிறுவனை மட்டும் பாஷா அத்தையிடம் விட்டு விட்டு கைக்குழந்தையுடன் செல்ல முடிவெடுக்கும் சூழலில் சிறுவனின் புறக்கணிக்கப்பட்ட மனநிலையையும், பெரியவர்கள் போன்று அவன் சிந்திப்பதையும், பெரியவர்களின் வரம்பற்ற அதிகாரம் மிக்க உலகில் தன்னை நிர்கதியானவனாக உணர்வதையும், மற்ற அனைவரையும் தாண்டி தனது உணர்வுகளுக்கு மதிப்பளிக்கும் புதிதாக வந்த தந்தை கொரஸ்தெல்யோவிடம் தன்னை உடன் அழைத்துச் செல்ல வேண்டுவதும், அனைவரும் புறப்படக் கிளம்பியதும், பிரிவைத் தாங்க இயலாத கொரஸ்தெல்யோவ், ஸெர்யோஷாவைக் கிளப்பி உடன் அழைத்துச் செல்வதுமான குறுங்கதையை, குழந்தைகளின் உணர்வின் வடிவில் வடித்துள்ளார் ஆசிரியர்.

மேற்கோள்கள்
-----------

1. ↑  ஸெர்யோஷா; வேரா பானோவா; முன்னேற்றப் பதிப்பகம்
2. ↑  Horton, Andrew; Brashinsky, Michael (1992). *The Zero Hour: Glasnost and Soviet Cinema in Transition*. New Jersey: Princeton University Press. பக். 258. பன்னாட்டுத் தரப்புத்தக எண்:0691019207.. பார்த்த நாள்: February 6, 2013.

வெளியிணைப்புகள்
---------------

* Seryozha (1960)
**தாம்பரம் மாநகரக் காவல் ஆணையரகம்**, சட்டமன்றக் கூட்டத்தில் காவல் துறை மானியக்கோரிக்கையின் போது, முதலமைச்சர் மு. க. ஸ்டாலின், 13 செப்டம்பர் 2021 அன்று, புதிதாக தாம்பரம் மற்றும் ஆவடி காவல் ஆணையரகங்கள் உருவாக்கப்படும் என அறிவித்தார்.

1 சனவரி 2022 அன்று தாம்பரம் காவல் ஆணையரகத்தை தமிழக முதலமைச்சர் முறைப்படி துவக்கி வைத்தார். கூடுதல் தலைமை காவல் தலைவர் எம். ரவி தாம்பரம் மாநகரக் காவல் ஆணையராக பதவியேற்று இவரது பணி ஓய்விற்கு பின்னர் புதிய காவல் ஆணையராக கூடுதல் காவல் தலைவர் அமல்ராஜ் நியமிக்கபட்டுள்ளார்.. 

தாம்பரம் மாநகரக் காவல் ஆணையரகத்தின் கீழ் 20 காவல் நிலையங்கள் செயல்படும். முன்னதாக தாம்பரம் காவல் ஆணையரகத்தை நிறுவதற்கு சிறப்பு அதிகாரியாக கூடுதல் காவல் தலைவர் **எம். இரவி** இ. கா. ப நியமிக்கப்பட்டார். தாம்பரம் காவல் ஆணையரக அலுவலகம் தற்காலிகமாக சோழிங்கநல்லூரில் உள்ள தனியார் கட்டிடத்தில் அலுவலகம் செயல்படும்.

கட்டுப்பாட்டில் உள்ள காவல் நிலையங்கள்
-------------------------------------

சென்னை மாநகரக் காவல் ஆணையரகத்தின் கீழ் செயல்படும் 13 காவல் நிலையங்களுடன், காஞ்சிபுரம் மாவட்டத்தில் உள்ள 2 காவல் நிலையங்கள் மற்றும்  செங்கல்பட்டு மாவட்டத்தில் உள்ள 5 காவல் நிலையங்களும் இணைக்கப்பட்டு தாம்பரம் காவல் ஆணையரகத்தின் கீழ் இயங்கும்.

### சென்னை மாநகரக் ஆணையகரத்திலிருந்து இணைக்கப்பட்ட காவல் நிலையங்கள்

1. தாம்பரம்
2. குரோம்பேட்டை
3. பல்லாவரம்
4. பள்ளிக்கரணை
5. சேலையூர்
6. சிட்லப்பாக்கம்
7. பீர்க்கன்கரணை
8. குன்றத்தூர்
9. கானாத்தூர்
10. சங்கர்நகர்
11. பெரும்பாக்கம்
12. செம்மஞ்சேரி
13. 
14. கண்ணகி நகர்

### செங்கல்பட்டு மாவட்டத்திலிருந்து இணைக்கப்பட்ட காவல் நிலையங்கள்

1. கூடுவாஞ்சேரி
2. ஓட்டேரி (வண்டலூர்)
3. மறைமலைநகர்
4. தாழம்பூர்
5. கேளம்பாக்கம்

### காஞ்சிபுரம் மாவட்டத்திலிருந்து இணைக்கப்பட்ட காவல் நிலையங்கள்

1. சோமங்கலம்
2. மணிமங்கலம்

இதனையும் காண்க
--------------

* சென்னை மாநகரக் ஆணையரகம்
* ஆவடி மாநகரக் காவல் ஆணையரகம்

மேற்கோள்கள்
-----------

1. ↑  தாம்பரம், ஆவடியில் புதிய போலீஸ் கமிஷ்னர் அலுவலகம் - மு.க.ஸ்டாலின்
2. ↑  Greater Chennai Police may be bifurcated
3. ↑  Stalin’s move to trifurcate Chennai police commissionerate welcomed Stalin’s move to trifurcate Chennai police commissionerate welcomed
4. ↑  TN CM M K Stalin to inaugurate Tambaram, Avadi police commissionerates on January 1
5. ↑  New Police Commissionerates in Tambaram, Avadi opened
6. ↑  காவல் ஆணையரக எல்லைகள் வரையறை!
7. ↑  Tamil Nadu: Officials work on details of new commisionerates
8. ↑  New commissionerates: Cops working on limits of areas in Tamil Nadu
கஞ்சமலையின் காட்சி
**கஞ்சமலை** என்பது சேலம் மாவட்டத்தில் உள்ள ஒரு மலை ஆகும். இந்த மலை சித்தர்கள் அதிகம் வாழ்ந்த பகுதியாகக் கருதப்படுகிறது. சேலம் மாநகரத்திலிருந்து வடமேற்கு திசையில் இம்மலை அமைந்துள்ளது. சேலத்திலிருந்து இளம்பிள்ளைக்குச் செல்லும் வழியில் மூடுதுறை, முருங்கப்பட்டி என்ற கிராமங்களுக்கு தெற்கே சுமார் ஒரு கிலோமீட்டர் தொலைவில் இந்த மலையின் அடிவாரத்தில் சித்தர் கோயில் உள்ளது. இளம்பிள்ளை, நல்லணம்பட்டி கிராமத்திற்கு கிழக்கிலும் மலையின் உச்சியில் மேல்சித்தர் கோயில், கரியபெருமாள் கோயில் ஆகியன உள்ளன. மலைக் கோவிலுக்கு சித்தர் கோவில் அடிவாரத்தில் இருந்தும், முருங்கப்பட்டி மலை அடிவாரத்தில் இருந்தும் செல்லலாம். சித்தர் கோயிலின் அருகில் ஒரு நீரோடை ஓடுகிறது, இந்த மலையில் காளங்கிநாதர் என்ற சித்தர் வாழ்ந்தார் என்பதற்கான குறிப்பு திருமூலர் திருமந்திரத்தில் உள்ளது. மலையின் தென்பகுதியில் சடையாண்டி ஊற்று உள்ளது. மேல்சித்தர் கோயில் அருகில் ஒரு ஊற்றும் நீரோடையும் நல்லணம்பட்டி அடிவாரத்தில் உள்ளது.  இந்த மலையில் சடையாண்டி சித்தர் வாழ்ந்ததற்கான அடையாளம் காணப்படுகிறது. மேலும் சித்தர் கோவில், வற்றாத நீருற்றைக் கொண்டுள்ளது. இந்த மலையில் இரும்புத்தாது அதிகம் இருப்பதாகச் சொல்லப்படுகிறது. இம்மலையில் மூன்று அடுக்குகளாக இரும்புத்தாதுகள் உள்ளன.இவை நல்ல தரம் வாய்ந்தவை. 

 சித்தர் கோயில்: இது கஞ்சமலையின் அடிவாரத்தில் உள்ளது

கஞ்சமலைக் காட்சிக்கூடம்
-----------------------

* கஞ்சமலைக்குரங்குகஞ்சமலைக்குரங்கு
* கஞ்சமலையின் தோற்றம்கஞ்சமலையின் தோற்றம்
* கஞ்சமலையின் காட்சிகஞ்சமலையின் காட்சி
* கஞ்சமலை வேப்பமரம்கஞ்சமலை வேப்பமரம்
* கஞ்சமலையின் கவின் காட்சிகஞ்சமலையின் கவின் காட்சி
* கஞ்சமலையின் அழகுக்காட்சிகஞ்சமலையின் அழகுக்காட்சி
* கஞ்சமலையின் எழில்காட்சிகஞ்சமலையின் எழில்காட்சி
* கஞ்சமலையின் இன்காட்சிகஞ்சமலையின் இன்காட்சி
* கஞ்சமலை சிவன் கோவில் மணிகஞ்சமலை சிவன் கோவில் மணி
* கஞ்சமலை சிவன் கோவில் திரிசூலம்கஞ்சமலை சிவன் கோவில் திரிசூலம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2011-10-26 அன்று மூலம் பரணிடப்பட்டது. 2011-11-03 அன்று பார்க்கப்பட்டது.

விக்கிமீடியா பொதுவகத்தில்,  
 ***கஞ்சமலை***   
என்பதின் ஊடகங்கள் உள்ளன.
ஐரோப்பாவில் உள்ள ஆஸ்திரியாவின் வியன்னா பல்கலைக்கழகத்தில் இறுதித் தேர்வை எழுதும் மாணவர்கள்
**இறுதித் தேர்வு** (Final examination) **ஆண்டுத்** **தேர்வு**, அல்லது **இறுதி நேர்காணல்** என்பது, படிப்பு அல்லது பயிற்சியின் முடிவில் மாணவர்களுக்கு வழங்கப்படும் தேர்வாகும். உடல் பயிற்சியின் பின்னணியில் இந்த வார்த்தை பயன்படுத்தப்படலாம் என்றாலும், இது பெரும்பாலும் கல்விச் சூழலில் பயன்படுத்தப்படுகிறது. பெரும்பாலான உயர்நிலைப் பள்ளிகள், கல்லூரிகள் மற்றும் பல்கலைக்கழகங்கள் ஒரு குறிப்பிட்ட கல்விக் காலத்தின் முடிவில், பொதுவாக காலாண்டு அல்லது கல்லூரிப் பருவத்தின் இறுதியில் தேர்வுகளை நடத்துகின்றன.

நோக்கம் மற்றும் பொதுவான நடைமுறை
-------------------------------

தேர்வின் நோக்கம் அந்த பாடத்திட்டத்தின் இறுதி மதிப்பாய்வு மற்றும் அனைத்துப் பாடம் குறித்த ஒவ்வொரு மாணவரின் அறிவை மதிப்பீடு செய்வதும் ஆகும். இறுதித் தேர்வு என்பது "அலகுத் தேர்வின்" பெரிய வடிவமாகும்.

இங்கிலாந்தில், பெரும்பாலான பல்கலைக்கழகங்கள் முழுப் பட்டப் படிப்பின் முடிவில் "இறுதித் தேர்வை" நடத்துகின்றன. ஆஸ்திரேலியாவில், இறுதித் தேர்வுக் காலம் மாறுபடும், உயர்நிலைப் பள்ளிகளில் பொதுவாக இறுதித் தேர்வுகள் ஒன்று அல்லது இரண்டு வாரங்கள் நடைபெறுகின்றன. ஆனால், பல்கலைக்கழகத் தேர்வுகள் (சில நேரங்களில் "தேர்வு வாரம்" அல்லது "தேர்வுகள்" என்று அழைக்கப்படுகிறது) அதிகபட்சம் மூன்று வாரங்கள் வரை நடைபெறுகிறது.

கால அட்டவணை
-----------

சில சந்தர்ப்பங்களில், மாணவர்கள் தேர்வுகளை எதிர்கொள்ள அதிக நேரம் எடுத்துக்கொள்ளும் வகையில் அந்தந்த கல்வி நிலையங்கள் அட்டவணையில் மாற்றங்கள் செய்துகொள்கின்றன. இருப்பினும், ஒவ்வொரு நிறுவனத்திற்கும் இது அவசியம் இல்லை.[]

சான்றுகள்
---------

1. ↑  "தமிழ்நாட்டின் பொதுத் தேர்வு காலம்". 2021-05-10 அன்று மூலம் பரணிடப்பட்டது. 2022-11-04 அன்று பார்க்கப்பட்டது.
**இறைமறுப்பாளர் மக்கள் தொகையியல்** என்னும் இக் கட்டுரை உலகில் இறைமறுப்பாளர் எண்ணிக்கை, மதிப்பீட்டு முறையியலில் உள்ள சிக்கல்கள், இறைமறுப்பாளர்களின் பின்புலம் ஆகியவற்றை விபரிக்கும். உலகில் எத்தனை பேர் இறைமறுப்பாளர் என்று துல்லியமாக கணிப்பது கடினமாகும். இறைமறுப்பு, அறியாமைக் கொள்கை, மனிதநேயம், உலகாயதம், ஐயுறவுக்கொள்கை அகிய தொடர்புள்ள கொள்கைள் உடையோர் எல்லோரும் இறைமறுப்பாளர் என்ற வகைக்குள் வரார். இறைமறுப்பு பல நாடுகளில் சட்டத்துக்கு புறம்பானது, மரணதண்டனைக்கும் உரியது எனவே வெளிப்படையாக இறைமறுப்பாளர் என்று ஒத்துக்கொள்வது சிக்கலானது. உலகில் 12-15 % மக்கள் இறைமறுப்பாளர்கள் எனப்படுகிறது. எனினும் இந்த எண்ணிக்கை இதவிடக் கூடுதலாக இருக்கும்.

அறிவியலாளரும் இறைமறுப்புக் கொள்கையும்
-------------------------------------

ஐக்கிய அமெரிக்க தேசிய அறிவியல் சங்கம் நடத்திய கருத்தாய்வின் படி ஆக 7% அறிவியலாளர்களே கடவுள் நம்பிக்கை உடையோர்கள். 72.2% கடவுளை நம்பிக்கை கொண்டிருக்கவில்லை. 20.8% அறியாமைக் கொள்கை உடையோர். உயிரியல் அறிவியாளர்களிடையே வெறும் 5.5% வீதமானர் மட்டுமே கடவுள் நம்பிக்கை உடையோராக இருந்தனர். அமெரிக்க்க பெரும்பான்மை பொதமக்கள் சமய நம்பிக்கை உடையோர் எனபது இங்கு குறிப்பிடத்தக்கது.

மேற்கோள்கள்
-----------

1. ↑  "Major Religions of the World Ranked by Number of Adherents". 2008-06-15 அன்று மூலம் பரணிடப்பட்டது. 2008-12-06 அன்று பார்க்கப்பட்டது. Unknown parameter `|=` ignored (உதவி)
2. ↑  "NEW SURVEY: SCIENTISTS "MORE LIKELY THAN EVER" TO REJECT GOD BELIEF". 2008-12-06 அன்று மூலம் பரணிடப்பட்டது. 2008-12-06 அன்று பார்க்கப்பட்டது.
**இறுகுபுல்** என்பதை இக்காலத்தில் இறுகம்புல் என்கின்றனர். இறுகம்புல்லின் பூவின் நடுவில் ஐந்தாறு நரம்புகள் இருக்கும். வாழைப்பூவின் நடுவில் ஒரு கெட்டியான நரம்பு இருப்பதைப் போன்றது இது. இந்த நரம்பு வாழைப்பூ நரம்பைவிட மெல்லிது. குண்டூசி பருமன் இருக்கும். இந்த ஐந்தாறு நரம்புகளும் தமக்குள் ஒன்றுசேர்ந்து முறுக்கிக்கொண்டிருக்கும். இவ்வாறு தாமே இறுகி உடைவதால் இதனை இறுகுபுல் என்றனர். நன்றாகக் காய்ந்தபின் ஈரம் பட்டால் தாமே அவிழ்ந்து தானே சுழன்று உடைந்து அருகில் பரவலாக விழும். 

சிறுவர் சிறுமியர் இதனைப் பறித்து வாயில் வைத்து ஈரமாக்கி அது தானே சுழல்வதை வேடிக்கை பார்த்து மகிழ்வர். இந்தப் புல் இப்படி ஒரு விதைபரவல் உத்தியைக் கையாளுகிறது. 

இறுகுபுல்லை ஆறு கிளைக்கொம்பு கொண்ட கலைமான் மேய்ந்தது பற்றிச் சங்கப்பாடல் ஒன்று தெரிவிக்கிறது. இந்தப் புல்லை மேய்ந்தபின் அந்த மான் சேற்றில் புரண்டதாம். இத்தகைய புல்லும் மானும் வாழும் ஊராம் பாரம் என்னும் ஊர். இந்த ஊரின் காவல் பொறுப்பினை மிஞிலி என்னும் தன் படைத்தலைவனிடம் ஒப்படைத்திருந்தான் வள்ளல் நன்னன்.

அடிக்குறிப்பு
-------------

1. ↑  Pulsatilla
2. ↑  
இறுகுபுல் மேய்ந்த அறுகோட்டு முற்றல்
அள்ளல் ஆடிய புள்ளி வரிக்கலை
வீளை அம்பின் வில்லோர் பெருமகன்
பூந்தோள் யாப்பின் மிஞிலி காக்கும்
பாரம் - நற்றிணை 265
**நிளார் என். காசிம்** (*Nilar N. Cassim*) இலங்கை மாத்தறையைப் பிறப்பிடமாகக் கொண்ட கவிஞர், எழுத்தாளர், பாடலாசிரியர், பத்திரிகையாளர், இலத்திரனியல் ஊடகவியலாளர்.

தமிழைத் தாய்மொழியாகக் கொண்ட இவர் தனது தொடக்கக் கல்வியை மாத்தறை ராகுல வித்தியாலத்தில் சிங்கள் மொழியில் தொடர்ந்தார். தனது மேனிலைக் கல்வியை கொழும்பு ஸ்ரீ ஜயவர்த்தன பல்கலைக்கழகத்தில் நிறைவு செய்தார். சிங்களத்தைச் சிறப்புப் பாடமாகக் கற்றுத் தேறினார்.

பாடசாலையில் கற்கும் காலத்திலேயே இவர் தனது முதல் கவிதையை எழுதியிருக்கின்றார். அதன்பின்னர் அவர் மாத்தறையில் இயங்கும் உருகுணு சேவையில் இணைந்து அதில் இஸ்லாமிய நிகழ்ச்சிகளை சிங்கள மொழிமூலம் ஒலிபரப்புச் செய்தார். 

500க்கும் மேற்பட்ட சிங்களப் பாடல்களைப் இயற்றியுள்ளார். இவரது பாடல்களை இலங்கையின் புகழ்பெற்ற பாடகர்கள் பாடியுள்ளனர். இலங்கையின் முன்னணி இசையமைப்பாளர்கள் இசையமைத்துள்ளனர்.

இவர், தமிழ்க் கவிஞர்களின் கவிதைகளைச் சிங்களத்தில் பெயர்த்து "சகோதர பியாபத்" எனும் நூலாகத் தந்திருக்கின்றார். இது எஸ்.கே. கொடகே பதிப்பகத்தாரின் பதிப்பாக வெளிவந்துள்ளது.

தமிழ் இலக்கிய, கலாச்சாரம் சார்ந்த பல கட்டுரைகளை சிங்கள நாளேடுகளில் 2 தசாப்தத்துக்கும் மேலாகத் தந்துகொண்டிருக்கின்றார். இவர், சிறந்த ஓவியருமாவார்.

எழுதிய நூல்கள்
--------------

* අසල්වැසියාගේ සාහිත්‍යය (அயலானின் இலக்கியம்)
* දෙමළ හුරුව (எளிய தமிழ்)
* ஜெயபாலன் - ISBN 9789554722705

சான்றாதாரம்
-----------

1. 1 2  "Nilar; the Bridge between the Barriers". சண்டே டைம்சு. 30 சூலை 2016 அன்று பார்க்கப்பட்டது.
2. ↑
3. ↑
நியூக்ளியோடைட்ஸ்.

நியூக்ளியோடைட்ஸ் என்பது கரிம அணு மூலக்கூறுகள் ஆகும், இது நியூக்ளியிக் அமில பாலிமர்கள் டி.என்.ஏ (டியாக்ஸிரிபொ நியுக்ளிக் அமிலம்) மற்றும் ஆர்.என்.ஏ ( ரிபோ நியுக்ளிக் அமிலம் ) ஆகியவற்றை உருவாக்குகிறது, இவை இரண்டும் பூமியில் உள்ள அனைத்து உயிரினங்களிடமிருந்தும் அவசியமான உயிரி மூலக்கூறுகள் ஆகும்.

நியூக்ளியோடைட்ஸ் என்பது நியூக்ளிக் அமிலங்களின் கட்டுமான தொகுதிகள்; அவை மூன்று மூலக்கூறுகள் ஆனது.
ஒரு நைட்ரஜன் அடித்தளம், 
ஒரு ஐந்து கார்பன் சர்க்கரை (ரைபோஸ் அல்லது டிஒக்ஸைரிபோஸ்) மற்றும் 
குறைந்தபட்சம் ஒரு பாஸ்பேட் குழு. அவை பாஸ்பேட் நியூக்ளியோட்டைடுகள் எனவும் அழைக்கப்படுகின்றன.

நியூக்ளியோசைடு என்பது நைட்ரஜன் அடித்தளம் மற்றும் 5 கார்பன் சர்க்கரை. இதனால் ஒரு நியூக்ளியோசைடு மற்றும் பாஸ்பேட் குழு ஒரு நியூக்ளியோடைடுவை அளிக்கிறது.

நியூக்ளியோடைடுகள் உயிர்-வடிவ வளர்சிதை மாற்றத்தின் அடிப்படை, செல்லுலார் அளவில் முக்கிய பங்கு வகிக்கின்றன. அவை ஆற்றலைப் பெறும் அமினோ அமிலங்கள், புரதங்கள் மற்றும் செல் சவ்வுகள் மற்றும் பகுதிகளை உள்ளடக்கிய ஆற்றல் கோருகின்ற பல செல்லுலார் செயல்பாட்டுக்கு செல்லுமிடமுள்ள ATP, GTP, CTP மற்றும் UTP ஆகியவற்றின் வடிவத்தில் அவை இரசாயன ஆற்றலை எடுத்துச் செல்கின்றன; கூடுதலாக, நியூக்ளியோட்டைடுகள் செல் சமிக்ஞைகளில் (cGMP மற்றும் cAMP) பங்கேற்கின்றன, மேலும் என்சைம் எதிர்வினைகளை (எ.கா. கோ-என்சைம் A, FAD, FMN, NAD, மற்றும் NADP +) முக்கிய உறுப்புகளாக இணைக்கப்படுகின்றன.
சீன மெய்யியலில், **மரக்கட்டை** (*wood*, சீனம்: 木; பின்யின்: *mù*, சில சமயங்களில் **மரம்** என மொழிபெயர்க்கப்படுகிறது) அல்லது **ஆகாயம்**, வளரும் தன்மையையும், வளர்ந்து வரும் நிலையையும் உணர்த்துகிறது. வூ ஜிங் என்பதன் முதல் நிலையாக மரக்கட்டை உள்ளது. மரக்கட்டை என்பது பஞ்சபூதத்தில் யாங் என்பதில் முதல் நிலையாக இருக்கின்றது. இது வசந்த காலத்தையும் கிழக்கு திசையையும், வியாழன் கோளையும் வண்ணங்களில் பச்சையையும், வானிலையில் மேகமூட்டமான நிலையையும் மற்றும் நான்கு சின்னங்களில் நீல நிற டிராகனையும் (குயிங் லாங்) குறிக்கிறது.

கற்பிதங்கள்
-----------

சீன தாவோயிச சிந்தனையில், மூங்கில் போலவே ஆகாயத்தின் பண்புகளை வலிமை மற்றும் நெகிழ்வுத்தன்மையாக கருதப்படுகிறது. இது கதகதப்பான வெப்பம், பெருந்தன்மை, ஒத்துழைப்பு மற்றும் கருத்தியல் ஆகியவற்றின் பண்புகளுடன் தொடர்புடையது. ஆகாயத்தின் ஆளுகைக்குட்பட்ட நபர்கள் விரிவான, வெளிப்படையான மற்றும் சமூக உணர்வுடன் இருப்பார்கள்.ஆகாயம் என்பது வளர்ச்சியடைதலையும்,விரிவடைதலையும் குறிக்கின்றது. மரத்தின் ஆரம்பம், வசந்தகால மற்றும் மொட்டுகள், உணர்ச்சி பெருக்கம் மற்றும் பிற்போக்குத்தனம் ஆகும். மரம் வளர ஈரப்பதம் தேவை.

சீன மருத்துவத்தில், மரம் என்பது கோபம் மற்றும் எதிர்மறையான உணர்வுகளுடன் தொடர்புடையது, பொறுமையுடன் கூடிய நேர்மறையான உணர்வுகள், மற்றும் குருட்டுத்தன்மை இவற்றுடனும் தொடர்புடையதாக இருக்கின்றது.

இந்த பஞ்ச பூதத்துடன் கல்லீரல் (யின்), பித்தப்பை (யாங்), கண்கள் மற்றும் தசைநார்கள் ஆகிய உறுப்புகள் தொடர்புடையதாக இருக்கின்றது.

சோதிடம்
-------

சீனாவின் சோதிட கலையில் மரமானது 10 திசையன் சுழற்சியை உருவாக்குவதற்காக 12 புவியீர்ப்பு கிளைகள் (அல்லது இராசயனத்தின் சீன அறிகுறிகள்) இணைந்த 10 பரலோக தண்டுகளில் (அவற்றின் யின் மற்றும் யாங் வடிவங்களில் உள்ள ஐந்து உறுப்புகள்) சேர்க்கப்பட்டுள்ளது.

யாங் மரமானது 4 என முடியும் ஆண்டுகளை குறிக்கிறது (எ.கா. 1974).

5 என முடியும் ஆண்டுகளை (எ.கா. 1975) யின் மரம் குறிக்கின்றது 

மரம் என்பது சீன இராசி அறிகுறிகள் புலி, முயல் மற்றும் டிராகன் ஆகியவற்றை நிர்வகிக்கிறது.

சில மேற்கு ஜோதிடர்கள் மரம் மற்றும் ஆகாயத்திற்கும் இடையிலான தொடர்பை வாதிட்டனர், இந்த ஆகாயமானது வேத கணிதத்தில் வியாழனுடன் தொடர்புடையது என்பதால் விவாதம் செய்தனர்.

வூ ஜிங் சுழற்சி
---------------

வூ ஜிங் என்ற மறுசீரமைப்பு சுழற்சியில், நீரானது "மழை அல்லது பனி மூலம் மரத்தை பூத்துக்குலுங்கி வளரச்செய்கிறது".இரண்டு மரத்துண்டுகள் உரசி தீயை வரவழைக்கின்றது.இந்த தீயிலேயே அந்த மரத்துண்டுகள் எரிக்கப்படுகின்றன.

வெற்றி சுழற்சியில்:

மரமானது பூமிக்கடியில் வளரும் வேர்களாலும்,பூமியின் வாழ்வாதாரத்தாலும் வளர்ச்சி அடைகின்றது. 

காற்றானது தனது பலமான காற்றுச்சக்தியின் மூலம் பலமிக்க பெரிய மரத்தை கூட வேரோடு சாய்த்து விடுகிறது.

மேற்கோள்கள்
-----------

1. ↑
2. ↑  Theodora Lau, *The Handbook of Chinese Horoscopes*, pxxix-xxx, Souvenir Press, London, 2005

* Chinese Astrology - The Wood Element
**18-இலத்திரன் விதி** (*18-electron rule*, **18-எலக்ட்ரான் விதி**) என்பது கரிமஉலோக சேர்மங்களில் நிலையான உலோக அணைவுச் சேர்மங்களைக் கண்டறியப் பயன்படுத்தப்படுகிறது. இவ்விதி முதன் முதலில் 1921 ஆம் ஆண்டு அமெரிக்க வேதியியலாளர் இர்விங் லாங்மூர் என்பவரால் முன்மொழியப்பட்டது.

இடைநிலை உலோகத் தனிமங்களில் ஒன்பது இணைதிறன் சுற்றுப்பாதைகளை (ஒரு s சுற்றுப்பாதை, மூன்று p சுற்றுப்பாதைகள் மற்றும் ஐந்து d சுற்றுப்பாதைகள்) உடைய தனிமங்கள் 18 இலத்திரன்களை, பிணைப்பு அல்லது பிணைப்பில்லா இலத்திரன் சோடிகளாகப் பகிர்ந்து கொள்கின்றன. இந்த ஒன்பது அணுவகச் சுற்றுப்பாதைகளும், ஈந்தணைவி சுற்றுப்பாதைகளும் சேர்ந்து ஒன்பது மூலக்கூறு சுற்றுப்பாதைகளை உருவாக்குகின்றன. இவை உலோக-ஈனி பிணைப்பு அல்லது பிணைப்பிலா பிணைப்பினை உருவாக்குகின்றன. 18 இலத்திரன்களைப் பெற்றுள்ள உலோக அணைவுச்சேர்மங்கள், மந்தவாயுக்களின் இலத்திரன் அமைப்பினைப் பெறுகின்றன. இடைநிலைத் தனிமங்கள் அல்லாத அணைவுச் சேர்மங்களுக்கு இவ்விதி பயன்படுவதில்லை.

மேற்கோள்கள்
-----------

1. 1 2  Langmuir, I. (1921). "Types of Valence". *Science* **54** (1386): 59–67. doi:10.1126/science.54.1386.59. Bibcode: 1921Sci....54...59L.
2. ↑  Jensen, William B. (2005). "The Origin of the 18-Electron Rule". *J. Chem. Educ.* **82** (1): 28. doi:10.1021/ed082p28.
**மராத்தி திரையுலகம்** (*Marathi cinema*) என்பது இந்தியத் திரைத்துறையில் மராத்திய மொழியில் தயாரிக்கப்படும் திரைப்படங்களைக் குறிக்கிறது. இந்த மொழி இந்திய மாநிலமான மகாராட்டிர மாநிலத்தில் பெரும்பான்மையாக பேசப்படும் மொழியாகும். பழைய மும்பையை அடிப்படையாகக் கொண்டிருக்கும் இதன் திரைப்படத்துறையானது இந்தியாவின் முன்னோடி திரைப்படத்துறைகளில் மிகப் பழமையானவற்றில் ஒன்றாகும். முதல் மராத்தியர் படமானது தாதேசாகேப் டார்னேயின் ஸ்ரீ புண்டலிக் என்ற படம் ஆகும். இது மும்பையின், கரோனேசன்ஸ் சினிமாட்கிராஃப்பில், 1912 மே 18  அன்று வெளியானது.

மராத்தி மொழியின் முதல் பேசும் திரைப்படமாக 'அயோத்தியேச்சா ராஜா' 1932 இல் வெளியானது. இப்படம் இந்தியில் வெளியான முதல் பேசும் படமான ஆலம் ஆரா படம் வெளிவந்து ஒராண்டுக்குப் பிறகு வெளிவந்தது. மும்பையை அடிப்படையாகக் கொண்ட பெரிய சந்தையான இந்தித் திரையுலகைவிட மராத்தி திரையுலகம் சிறியதாக இருந்தாலும் வரி விலக்கு போன்ற சலுகைகளின் காரணமாக அண்மைய ஆண்டுகளில் வளர்ச்சி அடைந்து வருகிறது. 1913 இல் வெளியான இந்தியாவின் முதல் முழு நீளத் திரைப்படமாக அறியப்பட்டதும் தாதாசாகெப் பால்கே இயக்கிய படமுமான  *ராஜா ஹரிஸ்சந்திரா*, ஒரு மராத்தி படமாகும். அப்படத்தின் டைட்டில்கள் மராத்தியில் எழுதப்பட்டிருந்தன.  இந்திய திரையுலகில் வாழ்நாள் சாதனை புரிந்தவர்களுக்கு தாதாசாகெப் பால்கே விருது இந்திய அரசால், ஆண்டுதோறும் இந்திய சினிமாவுக்கான மிகப்பெரிய விருதாக வழங்கப்படுகிறது.

மேற்கோள்கள்
-----------

1. ↑  "STATEWISE NUMBER OF SINGLE SCREENS". Film Federation of India. 12 செப்டம்பர் 2014 அன்று மூலம் பரணிடப்பட்டது. 21 April 2014 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2017-04-06 அன்று மூலம் பரணிடப்பட்டது. 2018-04-12 அன்று பார்க்கப்பட்டது.
3. ↑
4. ↑  Kadam, Kumar (24 April 2012). "दादासाहेब तोरणेंचे विस्मरण नको!". 8 October 2013 அன்று மூலம் பரணிடப்பட்டது.
5. ↑  Raghavendara, MK (5 May 2012). "What a journey".
6. ↑  "Films of Prabhat Film Company". 2007-06-12 அன்று பார்க்கப்பட்டது.

| * பா
* உ
* தொ
இந்தியத் திரைப்படத்துறை |
| --- |
| Industries | 
* அசாம்
* பெங்காலி
* போச்புரி
* சக்மா
* சத்திசுகரி
* டெக்கனி
* தோக்ரி
* குஜராத்தி
* அரியான்வி
* இந்தி
* கன்னடம்
* காஷ்மீரி
* கொங்கணி
* மலையாளம்
* மணிப்புரியம்
* மராத்தி
* ஒடிசா
* பஞ்சாபி
* ராஜஸ்தான்
* சமசுகிருதம்
* தமிழ்
* தெலுங்கு
* துளு

 |  |
| Other topics | 
* இந்திய திரைப்படத் தொடர்களின் பட்டியல்
* அதிக வசூல் செய்த இந்தியத் திரைப்படங்களின் பட்டியல்
* அதிகப் பொருட்செலவில் தயாரிக்கப்பட்ட திரைப்படங்கள்

 |
**இந்தியத் தேசிய காங்கிரசு (சேக் அசன்)** (*Indian National Congress (Sheik Hassan)*) என்பது கோவாவைச் சேர்ந்த அரசியல் கட்சியாகும். இது ஆகத்து 17, 2002 அன்று எதிர்க்கட்சியான இந்தியத் தேசிய காங்கிரசிலிருந்து பிரிந்து தோற்றுவிக்கப்பட்டது.

இந்த குழுவிற்குக் கோவா சட்டசபையின் முன்னாள் சபாநாயகர் ஹாஜி சேக் அசன் அரூன் தலைமை தாங்கினார். ஐந்து சட்டமன்ற உறுப்பினர்கள் காங்கிரசிலிருந்து பிரிந்து புதிய கட்சியினைத் தோற்றுவித்து பாரதிய ஜனதா கட்சி (பாஜக) - கோவா மக்கள் காங்கிரசு அரசாங்கத்திற்கு ஆதரவைத் தந்தனர். இருப்பினும், இவர்களில் நான்கு சட்டமன்ற உறுப்பினர்கள் சேக் அசனைக் கைவிட்டு, கோவாவில் ஆட்சியிலிருந்து பாஜகவில் சேர்ந்தனர்.

அக்டோபர் 2002-ல் இந்திய தேசிய காங்கிரசு (சேக் அசன்) கோவா அரசாங்கத்தில் பங்கேற்றது. சேக் அசன் தொழில்துறை மற்றும் கைவினைத் துறை அமைச்சராகவும், இவரது கட்சி சகாவான பிரகாசு வெலிப், கூட்டுறவு, அலுவல் மொழிகள் மற்றும் பிற துறைகளுடன் அமைச்சராகவும் நியமிக்கப்பட்டனர்.

2002 மாநிலத் தேர்தலில் சேக் அசன் அரூன் பாஜக வேட்பாளராக நின்று தோல்வியடைந்தார். பின்னர், கர்ச்சோரிமில் முசுலிம்களுக்கு எதிரான வகுப்புவாதக் கலவரங்களைத் தொடர்ந்து, சேக் அசன் 2006 ஆம் ஆண்டின் தொடக்கத்தில் பாஜக அரசிலிருந்து கர்ச்சோரிம் வன்முறையைக் காரணம் காட்டிவிலகினார். இக்கட்சியின் தற்போதைய நிலை தெளிவாக இல்லை.

மேலும் பார்க்கவும்
------------------

* இந்திய தேசிய காங்கிரசு

மேற்கோள்கள்
-----------

1. ↑  "Congress (Shaikh Hassan group) with five". *தி இந்து*. 2000-10-22. 12 May 2016 அன்று பார்க்கப்பட்டது.
[*தொடர்பிழந்த இணைப்பு*]
**நிவ்ருதி ராய்** (*Nivruti Rai*)(பிறப்பு 1969 ) என்பவர் இன்டெல் இந்தியாவின் தலைவர் மற்றும் இன்டெல் வார்ப்பாலை சேவைகளின் துணைத் தலைவர் ஆவார். இவர் நாரி சக்தி விருது பெற்றுள்ளார்.

தொழில்
------

நிவ்ருதி ராய் 1969ஆம் ஆண்டு இந்தியாவின் உத்தரப் பிரதேச மாநிலத்தின் கோரக்பூரில் பிறந்தார். இவர் லக்னோ பல்கலைக்கழகத்தில் இளங்கலை பட்டம் பெற்றுள்ளார். பின்னர் திருமணம் முடிந்தவுடன் தனது இருபது வயதுகளில் அமெரிக்காவிற்குச் சென்றார். நியூயார்க்கு ரென்சீலர் பல்நுட்ப நிறுவனத்தில் கணிதம் மற்றும் செயல்பாட்டு ஆராய்ச்சியில் இளம் அறிவியல் பட்டம் பெற்றார். பின்னர் ஓரிகான் மாநில பல்கலைக்கழகத்தில் பொறியியலில் முதுநிலைப் பட்டம் பெற்றார். இவர் 1994-ல் இன்டெல்லில் பணிபுரியத் தொடங்கினார். 2005-ல் கர்நாடகாவின் தலைநகரான பெங்களூருக்கு குடிபெயர்ந்தார். அன்றைய பிரதமர் மன்மோகன் சிங்கால் இவருக்கு அடுத்த ஆண்டு வெளிநாட்டுக் குடிமகனாக நிரந்தர நுழைவுச்சீட்டு தகுதி வழங்கப்பட்டது.

2022 வரை, இவர் இன்டெல் இந்தியாவின் தலைவராகவும், இன்டெல் வார்ப்பாலை சேவயின் துணைத் தலைவராகவும் இருந்தார். இக்காலத்தில் 7,000 பள்ளிகளில் 150,000 மாணவர்களுக்குப் பயிற்சி அளித்தார். 2021ஆம் ஆண்டு இவர் *தி ஹிந்து பிசினஸ் லைனிடம்* "அமெரிக்காவிற்கு வெளியே இன்டெல்லின் மிகப்பெரிய ஆராய்ச்சி மற்றும் மேம்பாடு இல்லமாக இந்தியா உள்ளது, நாங்கள் தொடர்ந்து வளர்ந்து வருகிறோம்" என்று கூறினார். டாட்டா தொழில்நுட்ப நிறுவனத்தின் இயக்குநர் குழுவிலும் சேர்ந்தார்.

அனைத்துலக பெண்கள் நாளான 2022 அன்று, ராய் குடியரசுத் தலைவர் ராம்நாத் கோவிந்திடமிருந்து நாரி சக்தி விருதை, கர்நாடகாவைச் சேர்ந்த ஷோபா காஸ்தி உட்பட 28 பெண்களுடன் பெற்றார். கிராமப்புற அகன்ற அலை இணைய இணைப்பு மற்றும் குறைக்கடத்தி சில்லுகளில் புதுமைகளை மேம்படுத்துவதில் இவர் செய்த பணிக்காக அங்கீகரிக்கப்பட்டார்.

மேற்கோள்கள்
-----------

1. 1 2  "Nivruti Rai" (in en). 2018. .
2. 1 2 3 4  "Belagavi’s Devadasi crusader conferred with Naari Shakti award". 9 March 2022. .
3. 1 2  "Nivruti Rai: Academy of Distinguished Engineers - 2009". *College of Engineering* (ஆங்கிலம்). 13 December 2011. 5 நவம்பர் 2022 அன்று மூலம் பரணிடப்பட்டது. 21 April 2022 அன்று பார்க்கப்பட்டது.
4. ↑  Ghosh, Debangana (9 December 2021). "India is the largest R&D house for Intel outside of US: Nivruti Rai" (in en). *The Hindu Business Line*. .
5. ↑  Sharma, Shweta (15 July 2021). "Tata Technologies picks Intel India head Nivruti Rai as independent director". *Techcircle*. .
6. ↑  "Shobha Gasti and Nivruti Rai from Karnataka honoured by the President" (in en). *Hindustan Times*. 9 March 2022. .
7. ↑  Anil, Aswetha (9 March 2022). "Who is Nivruti Rai? All you need to know about the Nari Shakti Puraskar winner" (in en). *Hindustan Times*. .
**சைவசமயக் கலைக்களஞ்சியம்** என்பது 2006 ஆண்டு முதல் 2012 ஆண்டு வரையிலான காலப் பகுதியில் சேக்கிழார் மனித வளமேம்பாட்டு அறக்கட்டளையினால் வெளியிடப்பட்ட சைவசமயம் பற்றிய ஒரு தமிழ்க் கலைக்களஞ்சியம் ஆகும்.  இந்தக் கலைக்களஞ்சியம் பத்து தொகுதிகளையும், 22 ஆயிரம் தலைமைப் பதிவுகளையும், 51 ஆயிரம் துணைப் பதிவுகளையும் கொண்டாதாகும்.

இதன் தலைமைப் பதிப்பாசிரியர் பேராசிரியர் இரா. செல்வக்கணபதி ஆவார்.

தொகுதிகள்
---------

சைவ சமயக் கலைக் களஞ்சியத்தின் தொகுதிகள் கீழ் கொடுக்கப்பட்டுள்ளன.

1. சைவ சமயம் – தமிழகம் (புதுச்சேரி மாநிலம் உட்பட)
2. சைவ சமயம் - உலகம் (தமிழகத்துக்கு அப்பால்)
3. சைவத்திருமுறைகள்
4. திருமுறைத் தலங்கள்
5. பிற்காலத் தலங்கள்
6. சைவ சமய அருளாளர்கள்
7. சைவ சமய அருள் நூல்கள்
8. சைவ சித்தாந்தம்
9. சைவ சமய அமைப்புகள்
10. தோரணவாயில்

ஆசிரியர்கள்
-----------

இந்தக் கலைக்களஞ்சியத்தினை 50 பேர் கொண்ட ஆலோசனைக் குழுவோடு 220 சைவத் தமிழ் அறிஞர்களைக் கொண்ட ஆசிரியர் குழுவோடு இணைந்து பேராசிரியர் இரா. செல்வக்கணபதி உருவாக்கினார்.

இவற்றையும் காண்க
----------------

* இந்துக் கலைக்களஞ்சியம்

மேற்கோள்கள்
-----------

1. ↑  சைவ சமயக் கலைக் களஞ்சியம் தமிழ் மொழிக்கு கிடைத்த கொடை: துணைவேந்தர் ம.திருமலை
2. ↑  "சைவ – சமயக் கலைக் களஞ்சியம்". 2016-03-04 அன்று மூலம் பரணிடப்பட்டது. 2013-08-09 அன்று பார்க்கப்பட்டது.

வெளி இணைப்புக்கள்
-----------------

* சேக்கிழார் மனித வளமேம்பாட்டு அறக்கட்டளை பரணிடப்பட்டது 2013-05-22 at the வந்தவழி இயந்திரம்
* சைவ சமய கலைக்களஞ்சியம் - தினமணி நூல் மதிப்புரை